En a decada de 1480 o duque de Bretanya preba de casar a la suya filla y heredera, Ana, con Maximilián d'Austria, viduo de María de Borgonya en 1482. Esto fa que os franceses interviengan. A la fin Ana se casa con o rei de Francia Carlos VIII en 1491, y dimpués con o suyo sucesor Loís XII. Manimenos o ducato no ye unito a la corona. A més Loís XII casa a la suya filla Claudia con Francisco d'Engolesme, o futuro Francisco I. Baixo o suyo reinato, en 1532 os estatos de Bretanya, aplegatos en Vannes demandan a unión perpetua y a cambeyo se reconoixen os dreitos y privilechios d'o ducato.